মঙ্গলবার কিশোরগঞ্জ শহরের কয়েকটি ফুলের দোকান ঘুরে পাওয়া যায়, আন্তর্জাতিক মাতৃভাষা দিবস উপলক্ষে ফুলের ডালা তৈরিতে ব্যস্ত সময় পার করছেন ব্যবসায়ীরা। এসময় হৃদয় পেপার স্টোরের মালিক বিষ্ণু বনিকসহ কয়েকজন ফুল বিক্রেতা বলেন, ফেব্রুয়ারি মাসকে ফুল ব্যবসার মৌসুম বলে মনে করা হয়। এ মাসের বেশ কয়েকটি অনুষ্ঠান ঘিরে ফুলের ব্যবহার বাড়ে। তবে এবার অন্য বছরগুলোর চেয়ে ফুলের চাহিদা একটু বেশি।